เรื่องร้องเรียน: ปากซอยคลองสิบ -คลองสิบสี่ 6 บริเวณปากซอย มีต้นไม้บดบังแสงไฟส่องสว่างสาธารณะ ทำให้ไฟส่องไม่ถึงพื้นถนน      เข้าไปในซอยประมาณ 50 เมตร  บนสะพานสนามกลางลำ มีเถาวัลย์พันสายไฟ และมีสายไฟขาด ห้อยแขวนอยู่บนสะพาน เกรงว่าจะเกิดอันตราย กับผู้ใช้ทาง
การดำเนินการของเจ้าหน้าที่: - ฝ่ายรักษาความสะอาดฯ สำนักงานเขตหนองจอก ได้ตรวจสอบและดำเนินการรายละเอียดดังนี้ 1.ได้ดำเนินการเข้าตัดหญ้าและต้นไม้บริเวณดังกล่าวที่เป็นพื้นที่สาธารณะเรียบร้อยแล้ว เป็นการลดทอนความสูง และป้องกันอันตรายจากต้นไม้ล้มเกี่ยวเสาไฟฟ้าและบังแสงไฟจากเสาไฟฟ้า เพื่อให้ประชาชนใช้สัญจรได้สะดวกตามนโยบายผู้ว่าราชการกรุงเทพมหานคร  2 ตามที่ผู้ร้องได้แจ้งว่ามีสายไฟขาดบริเวณบนสะพานนั้น พบว่าเป็นสายสื่อสารที่ไม่ได้ใช้แล้ว และได้นำออกเรียบร้อยแล้ว 3.ติดต่อสอบถามการให้บริการของฝ่ายรักษาความสะอาดและสวนสาธารณะ โทร 025431478 -การให้บริการตัดแต่งต้นไม้ ตัดโค่น ขุดย้ายต้นไม้  -การให้บริการด้านเก็บกวาด เก็บขนมูลฝอย  -การให้บริการเก็บไขมัน -การให้บริการสูบสิ่งปฏิกูล
ความเห็นของผู้แจ้ง: ขอขอบคุณ สนง.เขตหนองจอกค่ะที่ดำเนินการเรื่องดังกล่าวเพื่อความปลอดภัยของชาวบ้าน                  การแจ้งเรื่องดังกล่าว อาจมี 3 เรื่องย่อยอยู่ในเรื่องเดียวกัน อาจเข้าใจคลาดเคลื่อนในที่ที่ต้องการให้แก้ไข  แต่อย่างไรก็ขอบพระคุณมากๆค่ะ
พื้นที่: แขวงคลองสิบ เขตหนองจอก กรุงเทพมหานคร